stanford-oval/wikipedia huggingface dataset:
ארסאן אילייסובה
קריירה מקצוענית

אילייסובה החל לשחק באופן מקצועני בשנת 2004, במדי אולקרספור מליגת העל הטורקית. לאחר מכן, נרשם לדראפט ה-NBA 2005 ונבחר בבחירה ה-36 על ידי המילווקי באקס. זמן קצר לאחר הדראפט, ב-23 באוגוסט, חתם אילייסובה בבאקס על חוזה לשנתיים. הוא לא השתתף באף משחק NBA בעונת 2005/2006, אלא רק שיחק עבור קבוצת הבת של הבאקס מליגת הפיתוח של ה-NBA, טלסה 66'. בטלסה שיחק 46 משחקים והעמיד ממוצעים של 12.5 נקודות ו-7 ריבאונדים למשחק.
ב-1 בנובמבר 2006 ערך את הופעת הבכורה שלו ב-NBA נגד אינדיאנה פייסרס. בעונת הבכורה שלו ב-NBA שיחק אילייסובה ב-19 משחקים בלבד.
בסיום עונת 2006/2007 עזב את ארצות הברית וחזר לאירופה, לאחר שחתם במדיה של ברצלונה מהליגה הספרדית ב-16 ביוני 2007. במדי ברצלונה קבע היסטוריה כשהפך לכדורסלן הטורקי הראשון במועדון הספרדי.
בעונת 2009/2010 חזר למילווקי, ושיחק עבורה במשך 6 עונות עד סיום עונת 2014/2015. במהלך שביתת השחקנים ב-NBA בעונת 2011/2012 שיחק עבור אנאדולו אפס מליגת העל הטורקית.
ב-11 ביוני 2015 נשלח אילייסובה בטרייד לדטרויט פיסטונס בתמורה לקארון באטלר ושון ויליאמס.
ב-16 בפברואר 2016 נשלח בטרייד לאורלנדו מג'יק, יחד עם ברנדון ג'נינגס, בתמורה לטוביאס האריס.
ב-23 ביוני 2016 נשלח בטרייד לאוקלהומה סיטי ת'אנדר, יחד עם ויקטור אולדיפו וזכויות הדראפט על דומנטאס סאבוניס, בתמורה לסרג' איבקה.
ב-1 בנובמבר 2016 הועבר בטרייד לפילדלפיה 76' בתמורה לג'רמי גרנט.
ב-23 בפברואר 2017 נשלח בטרייד לאטלנטה הוקס בתמורה לטיאגו ספליטר. ביולי 2017 חתם על הארכת חוזה באטלנטה, אך בפברואר 2018 שוחרר מהקבוצה לפני תום החוזה.
ב-28 בפברואר 2018 חתם על חוזה בפילדלפיה 76' עד סיום עונת 2017/2018.
לקראת עונת 2018/2019 חתם על חוזה ל-3 עונות במילווקי באקס, עבור כ-21 מיליון דולר. בסוף עונת 2019/2020 מילווקי סירבה להאריך את החוזה שלו, ובכך הפך לשחקן חופשי.
ב-10 במרץ 2021 חתם על חוזה ביוטה ג'אז עד לסיום עונת 2020/2021.
ב-22 בדצמבר 2021 חתם לעשרה ימים בשיקגו בולס.
נבחרת טורקיה

אילייסובה היה חבר בסגלי נבחרות טורקיה הצעירות וזכה עימה במדליית הכסף באליפות אירופה עד גיל 20 וכן גם בתואר ה-MVP של האליפות. כיום, אילייסובה חבר בסגל נבחרת טורקיה הבוגרת ושיחק עימה באליפות העולם 2006 ובאליפות אירופה 2007.
סטטיסטיקות > ביורוליג

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2004/2005 | אולקרספור | 6 | 0 | 4.8 | 0.267 | 0.111 | 0.500 | 0.5 | 0.0 | 0.0 | 0.0 | 1.7 |
| 2007/2008 | ברצלונה | 22 | 8 | 18.1 | 0.379 | 0.241 | 0.538 | 4.7 | 0.7 | 0.8 | 1.1 | 6.1 |
| 2008/2009 | ברצלונה | 22 | 15 | 20.8 | 0.457 | 0.403 | 0.816 | 7.0 | 0.8 | 0.5 | 0.6 | 10.5 |
| 2011/2012 | אפס | 8 | 8 | 20.7 | 0.482 | 0.353 | 0.593 | 5.5 | 0.9 | 1.5 | 1.5 | 9.5 |
| קריירה | קריירה | 58 | 31 | 18.1 | 0.426 | 0.323 | 0.667 | 5.2 | 0.7 | 0.7 | 0.8 | 7.8 |
סטטיסטיקות > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2006/2007 | מילווקי | 66 | 14 | 14.7 | 0.383 | 0.365 | 0.787 | 2.9 | 0.7 | 0.4 | 0.3 | 6.1 |
| 2007/2008 | ספרד | – | – | – | – | – | – | – | – | – | – | – |
| 2008/2009 | ספרד | – | – | – | – | – | – | – | – | – | – | – |
| 2009/2010 | מילווקי | 81 | 31 | 23.4 | 0.443 | 0.336 | 0.715 | 6.4 | 1.0 | 0.7 | 0.3 | 10.4 |
| 2010/2011 | מילווקי | 60 | 34 | 25.1 | 0.436 | 0.298 | 0.894 | 6.1 | 0.9 | 0.9 | 0.4 | 9.5 |
| 2011/2012 | מילווקי | 60 | 41 | 27.6 | 0.492 | 0.455 | 0.781 | 8.8 | 1.2 | 0.7 | 0.7 | 13.0 |
| 2012/2013 | מילווקי | 73 | 54 | 27.6 | 0.462 | 0.444 | 0.796 | 7.1 | 1.6 | 0.9 | 0.5 | 13.2 |
| 2013/2014 | מילווקי | 55 | 47 | 26.9 | 0.409 | 0.282 | 0.823 | 6.2 | 1.3 | 0.8 | 0.1 | 11.2 |
| 2014/2015 | מילווקי | 58 | 36 | 22.7 | 0.472 | 0.389 | 0.645 | 4.8 | 1.0 | 0.6 | 0.3 | 11.5 |
| 2015/2016 | דטרויט | 52 | 52 | 27.6 | 0.425 | 0.363 | 0.725 | 5.4 | 1.1 | 0.7 | 0.5 | 11.3 |
| 2015/2016 | אורלנדו | 22 | 4 | 20.3 | 0.418 | 0.409 | 0.711 | 5.5 | 0.5 | 0.6 | 0.3 | 8.1 |
| 2016/2017 | אוקלהומה | 3 | 0 | 20.8 | 0.375 | 0.250 | 0.000 | 5.3 | 0.3 | 1.0 | 0.3 | 5.0 |
| 2016/2017 | פילדלפיה | 53 | 40 | 27.3 | 0.440 | 0.359 | 0.768 | 5.9 | 1.8 | 0.6 | 0.3 | 14.8 |
| 2017/2018 | אטלנטה | 26 | 12 | 24.3 | 0.412 | 0.348 | 0.800 | 5.8 | 1.6 | 0.8 | 0.3 | 10.4 |
| 2017/2018 | פילדלפיה | 23 | 3 | 24.1 | 0.439 | 0.361 | 0.733 | 6.7 | 1.7 | 0.7 | 0.4 | 10.8 |
| 2018/2019 | מילווקי | 67 | 7 | 18.4 | 0.438 | 0.363 | 0.824 | 4.5 | 0.8 | 0.5 | 0.3 | 6.8 |
| 2019/2020 | מילווקי | 63 | 8 | 15.7 | 0.466 | 0.365 | 0.828 | 4.8 | 0.8 | 0.4 | 0.3 | 6.6 |
| קריירה | קריירה | 808 | 423 | 23.3 | 0.444 | 0.365 | 0.776 | 5.7 | 1.1 | 0.7 | 0.4 | 10.3 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקות > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010 | מילווקי | 7 | 0 | 22.4 | 0.480 | 0.357 | 0.833 | 7.6 | 0.4 | 0.7 | 0.1 | 9.7 |
| 2013 | מילווקי | 4 | 4 | 29.3 | 0.435 | 0.400 | 1.000 | 7.3 | 1.8 | 1.3 | 0.3 | 11.5 |
| 2015 | מילווקי | 6 | 6 | 23.7 | 0.328 | 0.217 | 0.700 | 3.8 | 0.5 | 0.8 | 0.5 | 8.7 |
| 2017 | אטלנטה | 6 | 0 | 15.0 | 0.348 | 0.200 | 0.778 | 5.2 | 0.3 | 0.2 | 0.0 | 4.0 |
| 2018 | פילדלפיה | 10 | 1 | 23.3 | 0.429 | 0.290 | 0.571 | 7.6 | 1.3 | 0.7 | 0.4 | 9.3 |
| 2019 | מילווקי | 15 | 0 | 18.1 | 0.432 | 0.300 | 0.800 | 4.7 | 1.4 | 0.7 | 0.4 | 6.8 |
| 2020 | מילווקי | 3 | 0 | 7.7 | 0.333 | 0.200 | 1.000 | 1.3 | 0.0 | 0.7 | 0.0 | 3.0 |
| קריירה | קריירה | 51 | 11 | 20.3 | 0.412 | 0.289 | 0.747 | 5.6 | 1.0 | 0.7 | 0.3 | 7.7 |
הערות שוליים

↑  הבאקס העבירו את אילייסובה לליגת ה-NDBL
↑  אילייסובה חתם בברצלונה
↑  הכדורסלן הטורקי הראשון בברצלונה
↑  אילייסובה מועבר בטרייד לדטרויט פיסטונס, nba.com
↑  מערכת וואלה! ספורט‏, "טוביאס האריס עובר לדטרויט, ג'נינגס ואיליאסובה לאורלנדו", באתר וואלה, 16 בפברואר 2016
↑  Milwaukee Bucks Requested Waivers On Ersan Ilyasova, NBA.com, ‏19 בנובמבר 2020 (באנגלית)
ביצים בסגנון חוואים

| --- | --- |

 
 מאכלים
 סוג:  מנה העשויה מביצה 
 מטבח:  המטבח המקסיקני 
 מוצא:  מקסיקו מקסיקו
 מרכיבים עיקריים:  ביצה, פלפלת צ'ילי, עגבנייה, טורטייה, בצל 
 
ביצים בסגנון חוואים עם אורס מקסיקני ותוספות אחרות
Huevos rancheros (בספרדית: Huevos rancheros; מילולית "ביצים בסגנון חוות") היא מנת ביצים לארוחת בוקר המוגשת בסגנון הארוחה המסורתית הגדולה של אמצע הבוקר בחוות כפריות מקסיקניות.
המנה הבסיסית

המנה הבסיסית מורכבת מביצים מטוגנות המוגשות על טורטיות תירס או קמח מטוגנות קלות או חרוכות בתוספת רוטב סלסה חריף מעגבניות, פלפל צ'ילי, בצל. התוספות הנפוצות כוללות שעועית מחוממת, אורז בסגנון מקסיקני (תוספת מקסיקנית עשויה מאורז לבן, עגבנייה, שום, בצל ואולי מרכיבים נוספים), גואקמולהֶֶ או פרוסות אבוקדו עם כוסברה כקישוט.
גרסאות

כשהמנה התפשטה מעבר למקסיקו, הופיעו וריאציות שמשתמשות ברוטב צ'ילי או אֶנצ'ילדה מחית במקום עגבניות-צ'ילי פיקו דה גאלו. תוספות לא מקסיקניות כמו גבינה, שמנת חמוצה וחסה הפכו גם הן לתוספות נפוצות מעבר לתחום הילידים של המנה.
בניו מקסיקו, בביצים בסגנון חוואים משתמשים בצ'ילי אדום או ירוק במקום רוטב רנצ'רו, אף פעם לא כוללים אורז, ובדרך כלל כוללים האש בראונס, שעועית מחוממת וגבינה מותכת מעל. במקרים מסוימים, נכלל גם בשר.
Huevos divorciados (ביצים גרושות) הן פשוט שתי ביצים המוגשות באותו סגנון כמו ביצים בסגנון חוואים אבל עם רוטב שונה לכל ביצה - בדרך כלל סלסה רוחה (אדומהׂ) וסלסה ורדה.
מאכלים דומים הם huevos motuleños של יוקטן ו-Enchiladas montadas מניו מקסיקו.
וריאציה נוספת, huevos ahogados (ביצים טובעות), היא ארוחת בוקר מקסיקנית מסורתית של ביצים עלומות בסלסת עגבניות-צ'ילי.
ראו גם

לאונרד, ג'ונתן נורטון, (1968) בישול לטיני-אמריקאי, טיים-לייף בוקס
אורטיז, אליזבת למברט, (1967) הספר השלם של בישול מקסיקני, מ. אוונס ושות'.מסת"ב 0-87131-333-2
Paddleford, Clementine, (1960) איך אמריקה אוכלת, בניו של צ'ארלס סקריבנר
לקריאה נוספת

Huevos motuleños
רשימת מנות ביצים
רשימה של מנות מקסיקניות
מנמן (מאכל) (אנ')
שקשוקה
הערות שוליים

↑  Kuhn, Shannon (4 באפריל 2013). "Another day at the ranch". Anchorage Press. אורכב מ-המקור ב-6 באוגוסט 2014. {{cite news}}:  (עזרה)
↑  Lin, Andrea (17 בפברואר 2012). "Good Morning, Sunshine". Albuquerque Journal. אורכב מ-המקור ב-21 במרץ 2016. נבדק ב-2 באוגוסט 2014. {{cite news}}:  (עזרה)
1 2  John Tissot (1998). Around the World on a Breakfast Tray. Nova Publishers. pp. 59–61. ISBN 9781560723219. נבדק ב-14 ביוני 2018. {{cite book}}:  (עזרה)
↑  Victoria Wise & Susanna Hoffman (1990). The Well-filled Tortilla Cookbook. Workman Publishing. p. 234. ISBN 9780894803642. נבדק ב-14 ביוני 2018. huevos rancheros. {{cite book}}:  (עזרה)
↑  "Barelas Coffee House menu". נבדק ב-5 בנובמבר 2023. {{cite web}}:  (עזרה)
↑  "Frontier Restaurant menu". נבדק ב-5 בנובמבר 2023. {{cite web}}:  (עזרה)
↑  "Los Cuates Restaurant menu". נבדק ב-5 בנובמבר 2023. {{cite web}}:  (עזרה)
↑  "Weck's Restaurant menu". נבדק ב-5 בנובמבר 2023. {{cite web}}:  (עזרה)
↑  Dona Savitsky & Thomas Schnetz (2006). Dona Tomas: Discovering Authentic Mexican Cooking. Random House Digital, Inc. pp. 42–44. ISBN 9781580086042. נבדק ב-26 בנובמבר 2012. {{cite book}}:  (עזרה)
↑  Rick Bayless, JeanMarie Brownson & Deann Groen Bayless (1996). Rick Bayless's Mexican Kitchen. New York, New York (USA): Scribner. pp. 270–271. ISBN 978-0684800066. huevos motuleños.
↑  DeWitt, Dave. "How to order enchiladas in Santa Fe". Fiery Foods (blog). אורכב מ-המקור ב-2012-03-06. נבדק ב-6 באוגוסט 2010. {{cite web}}:  (עזרה)
↑  Ingrid Hoffmann (2013). Latin D'Lite: Deliciously Healthy Recipes With a Latin Twist. Penguin. ISBN 9781101615263. נבדק ב-14 ביוני 2018. {{cite book}}:  (עזרה)
ביצים גרושות (Huevos divorciados)
ארון שוינפלד

ארון מקסוול שוינפלד (באנגלית: Aaron Maxwell Schoenfeld; נולד ב-17 באפריל 1990) הוא כדורגלן עבר אמריקאי-ישראלי ששיחק בעמדת החלוץ.
קריירה

שוינפלד נולד בנוקסוויל שבטנסי למשפחה ממוצא יהודי, ואת הקריירה שלו ככדורגלן החל בפורטלנד פיניקס. שוינפלד נבחר במקום ה-20 של דראפט ה-MLS לשנת 2012 על ידי מונטריאול אימפקט. למרות זאת, ב-23 במרץ 2012 חתם בקולומבוס קרו. למחרת הוא ערך את הופעת הבכורה שלו ב-MLS, בניצחון 2–0 נגד מונטריאול אימפקט. בשנת 2014 הושאל לדייטון דאץ' ליונס, במדיה כבש 12 שערים ב-18 הופעות. שנה לאחר מכן חזר לקולומבוס, עמה הגיע לגמר ה-MLS בו הפסידה לפורטלנד טימברס.
ב-5 בינואר 2016 הגיע שוינפלד לישראל וחתם במכבי נתניה, ובזכות היותו יהודי לא נחשב לזר. ב-23 בינואר 2016 ערך את הופעת הבכורה שלו בליגת העל, כשנכנס כמחליף בהפסד 0–1 להפועל כפר סבא. שבוע לאחר מכן פתח בהרכב הקבוצה בהפסד 0–2 לבני סכנין, ולאחר שני משחקים בלבד במכבי נתניה הסכימה הקבוצה לשחררו כאשר הפועל תל אביב ומכבי תל אביב הביעו בו עניין.
ב-1 בפברואר 2016 חתם שוינפלד בהפועל תל אביב לעונה וחצי עם אופציה לעונה נוספת. את הופעת הבכורה שלו במועדון ערך בדרבי מול מכבי תל אביב, וכבר בדקה השנייה הוא כבש את שערו הראשון במדי הקבוצה, במשחק שהסתיים בתיקו 1–1. במחזור הלפני אחרון כבש שוינפלד שלושער בניצחון 4–2 על בני יהודה, ובסך הכל עד תום העונה כבש במדי הפועל תל אביב שמונה שערים ב-12 הופעות בליגת העל. ב-27 ביולי 2016 חתם שוינפלד על חוזה חדש לארבע שנים נוספות בהפועל תל אביב.
ב-10 בנובמבר 2016 הודיע כי יעזוב את הפועל תל אביב בעקבות אי תשלום שכרו, ובעקבות כך לא שותף במשחקי הליגה במשך כחודשיים. לאחר שהקבוצה נכנסה לפירוק ובעליה התחלפו הוחזר שוינפלד לסגל. בסך הכל ערך שוינפלד 30 הופעות בכל המסגרות במדי הפועל תל אביב, בהן כבש 12 שערים.
ב-2 בפברואר 2017 חתם שוינפלד במכבי תל אביב. ב-5 באפריל 2017 כבש את שערו הראשון בקבוצה, בניצחון 2–1 על בית"ר ירושלים בחצי גמר גביע המדינה, ובליגה שותף בעשרה משחקים עד תום עונת 2016/2017, אך לא כבש. בעונת 2017/2018 ערך 19 הופעות ליגה.
בעונת 2018/2019 כבש את שערו הראשון בליגה במדי מכבי תל אביב, בניצחון 4–0 על מ.ס. אשדוד במחזור ה-12. במחזור השני של הפלייאוף כבש שער מול מכבי חיפה, שער שהבטיח זכייה באליפות, ובסך הכל כבש בעונה זו שלושה שערי ליגה ב-14 הופעות. בתחילת עונת 2019/2020 כבש את שער הניצחון (1–0) במשחק אלוף האלופים מול בני יהודה.
ב-5 בפברואר 2020 עזב את הקבוצה.
ב-12 בפברואר 2020 חתם במינסוטה יונייטד מליגת הMLS לאחר שהקבוצה קנתה את זכויות ה-MLS שלו קולומבוס קרו והוא נבחר בדראפט של ה-MLS. בהמשך עונת 2020, מינסוטה יונייטד החליטה לא לממש את זכויותיה על שוינפלד והוא שוחרר מהקבוצה.
ב-4 בפברואר 2021 חתם באוסטין בהעברה בחופשית. בתום העונה ולאחר שלא שיחק במדיה, החליטה אוסטין שלא להאריך את חוזהו, וב-22 בדצמבר 2021 הודיע על פרישה ממשחק פעיל.
תארים

אליפות: 2018/2019
גביע הטוטו: 2017/2018, 2018/2019
אלוף האלופים: 2019
הערות שוליים

↑  מוטי פשכצקי, ‏ממשיכה להתחמש: ארון שוינפלד חתם בנתניה, באתר ערוץ הספורט, 5 בינואר 2016
↑  יניב טוכמן‏, סופית: ארון שונפלד עובר להפועל תל אביב, ירוויח 7,500 דולר בחודש, באתר וואלה, 1 בפברואר 2016
↑  מוטי פשכצקי, ‏ארון שוינפלד חתם ל-4 שנים בהפועל תל אביב, באתר ערוץ הספורט, 28 ביולי 2016
↑  עמית גולדשטיין‏, שוינפלד להפועל תל אביב: "החוזה מבוטל"., באתר וואלה, 10 בנובמבר 2016
↑  הסאגה נפתרה: שוינפלד חתם במכבי ת"א, באתר ynet, 2 בפברואר 2017
↑  מכבי תל אביב ניצחה את מכבי חיפה 0:1 וזכתה באליפות המדינה, באתר וואלה, 30 במרץ 2019
↑  תומר לוי, ‏נפרד במפתיע. רשמית: ארון שוינפלד עזב את מכבי ת"א, באתר ערוץ הספורט, 5 בפברואר 2020
↑  רז אמיר, ‏מכבי ת"א: שוינפלד עזב, רוצה לחזור לארה"ב, באתר ONE‏, 5 בפברואר 2020
↑  austinfc, Austin FC Announce Roster Decisions Ahead of 2022 Season | Austin FC, austinfc (באנגלית)
שוינפלד מקבל הנחיות ממאמנו בהפועל תל אביב, אלי גוטמן, 2015
אקספלורר II

קפסולת אקספלורר II במוזאון האוויר והחלל הלאומי.
אקספלורר II (באנגלית: Explorer II) היה בלון מאויש לגובה רב בארצות הברית, שהושק ב־11 בנובמבר 1935 והגיע לשיא גובה באותה עת: 22,066 מטרים. בלון ההליום, שהושק בשעה 8:00 בבוקר מסטרוובול בדקוטה הדרומית, נשא צוות של שני אנשים המורכב מקברניטי חיל האוויר של ארצות הברית אלברט ו. סטיבנס (אנ') ואורוויל א. אנדרסון (אנ') בתוך קפסולה אטומה בצורת כדור. הצוות נחת בשלום ליד האגם הלבן בדקוטה הדרומית בשעה 16:13 ושניהם זכו לשבחים כגיבורים לאומיים. מכשירים מדעיים שנישאו בתא רשמו מידע שימושי על מבנה הסטרטוספרה. המשימה מומנה על ידי חברת בנשיונל ג'אוגרפיק סוסייטי (NGS).
רקע

בינואר 1934 החליטו NGS וחיל האוויר של צבא ארצות הברית לשתף פעולה בתוכנית לבניית ושיגור בלון מאויש לגובה השיא באותה עת של כ-24 ק"מ. רכב זה יוכל לשאת צוות של שלושה בכמוסה אטומה, יחד עם מעבדה ומכשירים. בלון המימן, שנקרא אקספלורר, הושלם עד חודש יולי בעלות של כ-60,000 דולר; שווה ערך ל-1,146,716 דולר של ימינו.
הבלון שוגר מקניון בגבעות השחורות של דרום דקוטה - שכונה סטרוובול (Strawball) ב־28 ביולי 1934 והגיע לגובה כמעט שיא של 18,475 מ'. לפני שלחות בבד הכריחה את הצוות להתחיל להקטין את גובהם. קרע בבלון הביא לירידה נרחבת, ואחריה ניצוץ גרם למימן להתלקח ולשרוף את מה שנשאר מהיריעה, והשאיר את הקפסולה לצנוח לכיוון הקרקע במהירות סופנית. הצוות הצליח להימלט באמצעות המצנחים שלהם על הקשקש, כשהאיש האחרון בצוות נרתם כ-150 מטר מעל פני הקרקע. הקפסולה שלהם נהרסה כמעט לחלוטין עם הפגיעה בקרקע.
ההתרסקות הביאה למבוכה לאומית, והובילה את קפטן אלברט ו. סטיבנס, הצופה המדעי על סיפון בלון האקספלורר, לניסיון נוסף עם בלון משופר שייקרא בשם אקספלורר II. אולם הידיעה על ההתרסקות הקטלנית של ניסיון סטרטוספרי רוסי בשנת 1934 הותירה את נשיא אגודת NGS גילברט ה'. גרוסוונור חרד מהסיכונים הכרוכים במשימה. בין יולי לספטמבר נערכה חקירה על סיבות ההתרסקות על ידי הלשכה הלאומית לתקנים (NBS), החקירה העלתה כי הבלון לא נפתח באופן סימטרי כראוי במהלך העלייה, מה שגרם ללחצים שהובילו לקרעי היריעה. עיכוב של חודש לפני ההשקה אפשר לכותנה ולגומי להיצמד זה לזה, מה שיצר את הרחבה הלא אחידה. בעקבות זה, דליקת המימן קרתה כאשר הגז בשק הבעירה התערבב עם החמצן באטמוספירה.
הכנות

למרות החששות, ב־1935 החליטו ה-NGS וחיל האוויר לעשות ניסיון נוסף. כדי לבטל את הסכנה שבגז הרמת המימן הוחלט להשתמש במקום בהליום. יעילות ההרמה הנמוכה יותר של גז הליום גרמה לכך שיהיה צורך בבלון גדול יותר, אזי, חברת גודייר-זפלין שהייתה אחראית על ייצור היריעה הגדילה את הנפח ל־100,000 מ"ק. וחברת הכימיקלים דאו הכינה קפסולה גדולה וקלה יותר עשויה "Dowmetal" - סגסוגת מגנזיום-אלומיניום - שתוביל צוות של שני אנשים עם מכשור מדעי מופחת. קוטר התא היה 2.7 מ'. ומשקלו היה 290 ק"ג ויכול היה לשאת מטען של 680 ק"ג. הוא יוצר מלוח יחיד וגדול שנחתך לצורה הניתנת לעיצוב מחדש והלוח רותך מחדש לצורת כדור. על מנת להקל על הצוות במקרה של נטישה, נעשו אשנבים רחבים יותר ממה שהיו אז ב-אקספלורר I. האוויר בפנים הקפסולה סופק מתרכובת אוויר נוזלי במקום חמצן נוזלי על מנת להפחית את סכנת הדליקה. הבלון המתוקן היה מוכן באביב 1935 וההשקה הראשונה התרחשה ב-10 ביולי 1935. לרוע המזל, גם היא נחלה כישלון חורץ עם דליקתו של הבלון בעת ההמראה.
לאחר בדיקת NBS הוכן הבלון לניסיון נוסף לאחר שגודייר חיזקה את חומר היריעה. נעשתה בדיקת חיזוי מזג אוויר בסטרוובול שנאספו בחמש עשרה השנים הקודמות, ונקבע כי בחודש אוקטובר יהיו בדרך כלל תקופות של מזג אוויר טוב שיימשך זמן רב מספיק כדי לאפשר ניסיון טיסה. צוות מטאורולוגים הורכב בסטרוובול בתחילת ספטמבר והם הקימו תחנת מזג אוויר זמנית על מנת לתעד וחזות במדויק את מזג האוויר. הדרישות המטאורולוגיות לשיגור כיוונו לשמים בהירים - ללא משקעים - שנמשכו למשך הטיסה, כמו גם למהירויות רוח שטח שלא יעלו על 23 קמ"ש.
תוך כדי התקרבות קרה, בלילה של 10 בנובמבר 1935, הכינו את הבלון לשיגור. הטמפרטורה ירדה ל-14 מעלות צלזיוס למשך הלילה, ולכן כל ה-10,762.4 מ"ר של היריעה נשמרו חמימים וגמישים באמצעות תנורים. משימת ניפוח הבלון בהליום מ-1,685 מכלי פלדה ארכה שמונה שעות, במהלכן הצוות נדרש לתקן קרע באורך 5.2 מ' שנוצר בבד. לאחר שנופח, גובה הבלון היה 96 מטרים. הקפסולה נשמרה מעוגנת לאדמה על ידי צוות של יותר מ-100 חיילים שהחזיקו בכבלים. ההכנות הסתיימו בשעה 07:01 בבוקר שלמחרת והתנאים נחשבו מתאימים לשיגור.
הטיסה

צוות האקספלורר השני כלל את קפטן אלברט ו. סטיבנס המפקד על המשימה ואת קפטן אורוויל א. אנדרסון. קהל של כ-20,000 צופים התכנס לצפות באירוע. (התושבים המקומיים גייסו ותרמו 13,000 דולר למשימה.) ההרמה התרחשה בדיוק בשעה 8:00 בבוקר עם שחרור של 34 ק"ג מטילי עופרת משובחת. רגעים ספורים לאחר ההמראה, רוח הניעה את הבלון לקניון צדדי, אך לאחר מכן הוא עלה כרגיל.
אקספלורר II הגיע לגובה שיא של 22,066 מטרים בשעה 12:30 ונשאר שם במשך 80 דקות. גובה זה קבע שיא גובה עולמי חדש, שלא נשבר במשך כמעט שני עשורים. הצוות הפך לבני האדם הראשונים שהיו עדים לעיקול כדור הארץ. המאוורר שהיה אמור לשמש לסיבוב הקפסולה התגלה כלא יעיל בגובה זה, ולכן הם לא הצליחו להימנע מבוהקה המסנוור של השמש. זה הפך את הצפייה מצד אחד של הקפסולה לכמעט חסרת תועלת. למרות זאת, דיווח קפטן סטיבנס שראה פרטים על פני כדור הארץ בגובה של מאות קילומטרים, אך הם היו גבוהים מדי מכדי שיוכלו לצפות בתנועה כלשהי על הקרקע.
אקספלורר II כלל ציוד תקשורת, וקשר רדיו קבוע נשמר לאורך כל הטיסה עם האות ששודר ברחבי ארצות הברית ובאירופה. הכלים המשולבים אספו נתונים על קרניים קוסמיות, התפלגות האוזון והמוליכות החשמלית של האטמוספירה בגבהים שונים, ההרכב האטמוספירי של הסטרטוספרה, והאור של השמש, הירח וכדור הארץ. בנוסף נאספו מיקרואורגניזמים מהסטרטוספרה. דגימות עובש הועברו יחד כדי לקבוע את ההשפעות של חשיפה לקרניים קוסמיות. סטיבנס הביא מצלמה לצילומים, כולל סרטי הקולנוע הראשונים שצולמו מהסטרטוספרה. הנתונים שנאספו הראו כי האוזון באטמוספירה העליונה יעיל לחסימת מרבית קרינה האולטרה סגולה מהשמש. עוד נמצא כי אחוז החמצן בגובה השיא היה בערך זהה לזה בגובה פני הים.
לבסוף החלה הירידה שהתנהלה כשורה. בגובה 300 מ' הצוות החל לשחרר מכשירים מדעיים שירדו במצנחים משלהם. זה נעשה כדי להגן על הנתונים במקרה שלקפסולה תהיה נחיתה גסה ורועשת. אמצעי הזהירות התבררו כמיותרים מכיוון שהבלון נחת בעדינות בשדה פתוח ליד העיירה ווייט לייק, דקוטה הדרומית בשעה 16:13.
לאחר-מעשה

הצלחת המשימה נחגגה רבות בעיתונות והאווירונאוטים הוזמנו לקהל עם נשיא ארצות הברית פרנקלין ד'. רוזוולט. הם הפכו לגיבורים לאומיים ולשני חברי הצוות הוענקה מדליית האברד של הנשיונל ג'אוגרפיק על ידי הגנרל ג'ון פרשינג. חיל האוויר העניק להם את גביע מקאי על הטיסה המשתלמת ביותר של השנה. לשניים הוענק גם צלב התעופה המצוינת על כל אחת מטיסות האקספלורר.
תצפיות מדעיות שנערכו במהלך המשימה היו מוצלחות ביותר ונתונים רבים נאספו, עם תוצאות המופיעות בכתבי עת מדעיים. מאוחר יותר נעשה שימוש בנתונים ובחוויות הצוות בעת תכנון ציוד צוות טיסה ושיטות לפעולות לחימה בגובה רב במהלך מלחמת העולם השנייה. יריעת הבלון ששימש למסע אקספלורר II נחתכה למיליון רצועות וניתנה כסימניות הנצחה בקרב חברי NGS שתמכו במשימה. הקפסולה מוצגת במוזיאון האוויר והחלל הלאומי של מוזאון סמית'סוניאן.
לקריאה נוספת

Kennedy, Gregory P. (25 בפברואר 2018). "The Two Explorer Stratosphere Balloon Flights". stratcat.com.ar. נבדק ב-2020-10-03. {{cite web}}:  (עזרה)
"1936 National Geographic View from the Highest Point Above Earth (South Dakota)". Geographicus Rare Antique Maps. נבדק ב-2019-05-13. The first photograph ever made showing the division between the troposphere and the stratosphere and also the actual curvature of the Earth.
הערות שוליים

1 2  "Space Men: They were the first to brave the unknown - Transcript". American Experience. PBS. 1 במרץ 2016. נבדק ב-2 בינואר 2019. {{cite web}}:  (עזרה)
1 2 3 4 5 6 7 8 9 10  https://books.google.co.il/books?id=1QS38bu9iTwC&pg=PA51&redir_esc=y
↑  Shayler David, Disasters and Accidents in Manned Spaceflight, Springer Science & Business Media, 2000-05-17. (באנגלית)
1 2 3 4  http://www.bbastrodesigns.com/HistoryOfComputerizedTelescopes/Baliunas.1991.Robotic.Observatories.1.pdf
↑  "Space Men: They were the first to brave the unknown - Transcript
↑  http://www.bbastrodesigns.com/HistoryOfComputerizedTelescopes/Baliunas.1991.Robotic.Observatories.1.pdf
1 2 3  https://books.google.co.il/books?id=E1gGW_TqLawC&pg=PA424&redir_esc=y#v=onepage&q&f=false
1 2 3  https://airandspace.si.edu/collections/artifact.cfm?id=A19370060000
↑  Horst E. Friedrich, Barry Leslie Mordike, Magnesium Technology: Metallurgy, Design Data, Applications, Springer Science & Business Media, 2006-01-16. (באנגלית)
↑  Jeffrey R. Davis M.D, Robert Johnson, Jan Stepanek, Fundamentals of Aerospace Medicine, Lippincott Williams & Wilkins, 2008. (באנגלית)
1 2 3  https://www.tandfonline.com/toc/vwws20/current
קפסולת צוות אקספלורר II באתר השיגור
התמונה שצילם אלברט ו. סטיבנס במהלך שיא גובהם, בשני צידי התמונה ניתן להבחין בתחילת עיקול עדין של כדור-הארץ.
ארמון מוגושואיה

| --- | --- |

 מידע כללי
 סוג:  שאטו 
 כתובת:  מוגושואיה 
 מיקום:  מוגושואיה 
 מדינה:  רומניה רומניה
 הקמה ובנייה
 תקופת הבנייה:  ?–1702
 תאריך פתיחה רשמי:  1702 
 קואורדינטות:  44°31′40″N 25°59′34″E﻿ / ﻿44.527680555556°N 25.992713888889°E﻿ / 44.527680555556; 25.992713888889
  (למפת בוקרשט מוגדלת) ארמון מוגושואיה(למפת בוקרשט רגילה) ארמון מוגושואיה he
 
ארמון מוגושואיה (ברומנית: Palatul Mogoșoaia) הוא מכלול של מבנים היסטוריים בכפר מוגושואיה, המרוחק כ-15 קילומטרים ממרכז בוקרשט, בירת נסיכות ולאכיה, לימים בירת רומניה. מכלול המבנים כולל את הארמון עצמו, חצר עם מגדל תצפית, בית תבשיל, בית אורחים, בית קירור, אחוזת קבורה וכן את הכנסייה "גאורגה הקדוש", הסמוכה לחומת המכלול. הארמון הוא דוגמה לאדריכלות בנייה חילונית בסגנון ברנקובאני.
לפנים, בעלת הקרקע הייתה "אלמנת הבויאר מוגוש" (ברומנית: "מוגושואיה"), מכאן שם המקום. קונסטנטין ברנקוביאנו רכש את הקרקעות באזור כבר ב-1681. לא ידוע מתי החלו עבודות בניית הארמון אך ידוע כי הסתיימו ב-20 בספטמבר 1702, כפי שכתוב על כותל המזרח של הארמון.
ב-1714 ברנקוביאנו ובניו הוצאו להורג בקונסטנטינופול וכל רכושו, כולל הארמון, הוחרמו לטובת שליט האימפריה העות'מאנית. הארמון, שנבזז והוצת בעת מעצר בונהו, הוסב לשמש כפונדק. שטפאן קנטאקוזינו, מי שבגד בברנקוביאנו, פדה את הארמון מידי העות'מאנים, אך ב-1716 הודח בעצמו מכהונתו כשליט ולאכיה, נעצר והובל לקונסטנטינופול, שם הוצא להורג. הארמון הגיע לידי הבאן הגדול, קונסטנטין השלישי ברנקוביאנו, נכדו של בונה הארמון.
במהלך המלחמה העות'מאנית-רוסית (1768–1774) שוב בזזו העות'מאנים את הארמון, מאחר שבעליו באותה עת, ניקולאה ברנקוביאנו, צידד ברוסים. בימי טודור ולדימירסקו הפנדורים שבהנהגתו שרפוהו עד היסוד והחריבו אותו. ב-1911, ג'ורג'ה-ולנטין ביבסקו קנה את הארמון כשהוא הרוס וחרב. גם במהלך מלחמת העולם הראשונה הופצץ המקום. הארמון נקנה על ידי ביבסקו כמתנה לרעייתו, מרתה ביבסקו, אשר דאגה לשיפוצו.
ארמון מוגושואיה במראה מכיוון גן הוורדים
בית התבשילים בארמון ברנקובאנו
החממות של ארמון ברנקובאנו
מגדל התצפית בשער ארמון ברנקובאנו
בית האורחים בחצר מלון ברנקובאנו
הערות שוליים

↑  Istoria de foc şi sânge a Palatului de la Mogoşoaia (ברומנית)
| --- | --- |
בקרת זהויות :  SUDOC: 143324233  VIAF: 215185436   WorldCat (עם VIAF): 215185436
ארנסטס שטקוס

ארנסטס שטקוס (בליטאית: Ernestas Šetkus; נולד ב-25 במאי 1985) הוא כדורגלן עבר ליטאי ששיחק בעמדת השוער.